laion/Wikipedia-Exotic huggingface dataset:
פרדייס קרוז

פרדייס קרוז (נקרא גם הבלתי נשכחים), הוא סרט קולנוע, קופרודוקציה ישראלית-צרפתית-גרמנית משנת 2013 בכתיבתו ובימויו של מתן גוגנהיים, עם עוז זהבי ווהינה ג'יוקנטה (אנ') בתפקידים הראשיים. הסרט הוא סיפור אהבה בלתי אפשרי בין צעיר ישראלי, משוחרר טרי מהצבא וצלמת צרפתייה שסוחבים מטען נפשי קשה הקשור לאירוע קשה שהיה ברמאללה. הם מתאהבים אך סיפור אהבתם מציף סודות כמוסים ופותח פצעים כואבים הגורמים להם להיפרד. יוסי (עוז זהבי), הוא בחור בן 24 לאחר שחרור מיחידה עלית שפעלה בעיקר בשטחים. הוא נושא בנפשו צלקת מהתקלות של יחידתו ברמאללה, בה הותקפו הוא וחברו רני (גיל דסיאנו ביטון). יוסי נשאר פצוע ליד כרזה בה מצוירת סירה עם כתובת "פרדייס קרוז" (מכאן שם הסרט). הוא תשוש ולקראתו מופיע צלם פלסטיני בשם חאלד (קייס נאשף) ומתחיל לצלם אותו למרות בקשתו של יוסי שיפסיק. יוסי יורה והורג אותו ורני מגיע, לוקח את המצלמה ומחלץ אותו מהמקום בריצה. לשנייה נפגשים מבטיהם של יוסי ושל חברתו של חאלד, קתרין (והינה ג'יוקנטה) שמגיעה למקום וחוזה במות אהובה. קתרין חוזרת לצרפת ומגיעה לישראל בשם דורה, צלמת המתרכזת בצילומי פנים של חיילים בלוויות צבאיות. מטרתה המוסתרת היא לגלות את החייל שהרג את חאלד. היא נפגשת עם קובי (עודד לאופולד) שמגלה לה שהוא משרת בשטחים. היא מראה לו את תמונת חאלד אך הוא אינו מזהה וכשהוא מתחיל להתקרב אליה היא מסלקת אותו באיומי אקדח. בינדר (אלי אלטוניו), חבר של יוסי, הוא בעל דעות שמאליות מחליט לעזוב את הארץ. יוסי עובד בסלילת כבישים יחד עם רני ועומאר (ג'וני ערביד). דורה מכירה את יוסי ומתחיל ביניהם רומן. היא לא מספרת לה על מטרת ביקורה בישראל והוא לא מספר לה על התקרית בה נהרג חאלד. רני נהרג בהיתקלות בשטחים ואמו עדינה (שלומית טריגר-הגואל) מזמינה את יוסי ונותנת לו מצלמה שמצאה אצל בנה – מצלמתו של חאלד. יוסי ודורה יוצאים לבלות בים המלח ולשחות בעירום. כאשר דורה מוצאת בין חפציו של יוסי את המצלמה של חאלד, היא מבינה שמצאה את האיש שחיפשה זמן כה רב, אך אהבתה אליו לא מניחה לה לפגוע בו והיא מחליטה לברוח מיד בחזרה לצרפת. אצל יוסי נשאר צילום של חאלד עם מספר טלפון בעזרתו הוא מאתר את כתובת מגוריו ועומאר מסכים בחוסר רצון להביאו לרמאללה. יוסי נפגש עם אביו של חאלד (סלים דאו) שמספר לו על בנו שנהרג ועל חברתו ששמה הנכון הוא קתרין. יוסי ועומאר עוזבים במהירות את המקום כשיוסי חוזה בפלאשבקים את התקרית שלא מפסיקה להטריד את נפשו. "פרדייס קרוז", במסד הנתונים הקולנועיים IMDb (באנגלית) "פרדייס קרוז", באתר ספר הקולנוע הישראלי "פרדייס קרוז", באתר אידיבי "פרדייס קרוז", במסד הנתונים הקולנועיים KinoPoisk (ברוסית) פרדייז קרוז, במיזם "אישים" לתיעוד היצירה הישראלית קדימון לפרדייס קרוז, באתר יוטיוב פרדייז קרוז, בספר הקולנוע הישראלי פרדייז קרוז, באתר קרן הקולנוע הישראלי שמוליק דובדבני, "פרדייס קרוז": עיטור העוז לסרט ישראלי, באתר ynet, 27 באוגוסט 2013 ביקורת על הסרט, באתר "סריטה"
שלזיה החדשה

שלזיה החדשה (בגרמנית: Neuschlesien או Neu-Schlesien) הייתה פרובינציה קטנה של ממלכת פרוסיה מ-1795 עד 1807, שנוצרה לאחר החלוקה השלישית של פולין. היא הייתה ממוקמת צפונית-מערבית לקרקוב ומדרום-מזרח לצ'נסטוחובה, באדמות שהיו חלק מדוכסות סיווייז' והפרובינציה ההיסטורית הפולנית הסמוכה לפולין קטן (מחוז קרקוב), כולל העיירות ז'ארקי, פיליצ'ה, בנדין וסלווקוב. בירתה של שלזיה החדשה הייתה ב-Siewierz. עם זאת, היא הייתה אמורה להיות מנוהלת במקור מבירת שלזיה ברסלאו (ורוצלב) ומאוחר יותר נוהלה בעיקר על ידי פרוסיה הדרומית. לאחר תבוסת פרוסיה במלחמת הקואליציה הרביעית ב-1806, המחוז פורק והשטח הפך לחלק מדוכסות ורשה הנפוליאונית בהסכמי טילזיט משנת 1807.
נועה בלחסן

נועה בלחסן (נולדה; 25 ביולי 1983) היא מוזיקאית, זמרת-יוצרת, מלחינה, משוררת וגיטריסטית ישראלית. בלחסן נולדה במושב תלמי אליהו לדוד בלחסן, היסטוריון ופעיל חברתי לחידוש תנועת הכנענים ויו"ר תנועת הדרור העברי, וללונה לבית ברוך. בילדותה עברה המשפחה ליישוב שני שבחבל יתיר. היא סיימה את תיכון מקיף ז' בשכונה ד' בבאר שבע, ובמהלך לימודיה זכתה באליפות הארץ בריצות ארוכות ושיחקה כדורגל בהפועל באר שבע. שירתה כמכונאית טנקים בבית הספר לשריון. היא בת דוד של המוזיקאים גבריאל וידידיה בלחסן. בשנת 2004 ביצעה עם בן דודה, המוזיקאי גבריאל בלחסן, את השיר "שלושה אביבים", שהלחינה למילים שכתב אביה. השיר נכנס לאלבומו השלישי של גבריאל, "בשדות". בשנת 2010 החלה להופיע בתל אביב עם שירים שכתבה והלחינה. היא הופיעה בין היתר במועדון הצוזאמן, באוזןבר ובלבונטין 7. ב-2016 יצא אלבומה הראשון, "נועה בלחסן", בהפקתה המוזיקלית של רונית שחר.בלחסן הלחינה את כל שירי האלבום וכתבה את רובם מלבד שלושה: השיר "מדבר שומם" שאת מילותיו כתב אחיה, יהונדב, השיר "להקת זאבים" של נורית זרחי והשיר "מה חיפשתי" של אגי משעול. בלחסן הופיעה עם שירי האלבום בכל רחבי הארץ והם הושמעו בתחנות רדיו רבות, בהן 88FM, גלי צה"ל ורדיו תל אביב. בשנת 2019 הוציאה בלחסן את המיני-אלבום "אין כוח למילים", הכולל לצד יצירות מקוריות שלה גם את השיר "הים דופק בדלת", שהלחינה וכתבה למילותיה של נורית זרחי. בלחסן כתבה עבור ריקי גל את השיר "כל עונות השנה", שהולחן על ידי יהודה פוליקר ונכנס לאלבומה של גל "ענבים כחולים". מאז פטירתו של גבריאל בלחסן ב-2013 מופיעה נועה בלחסן בקביעות במופעים לזכרו ושרה משיריו. בלחסן חיה בזוגיות ומתגוררת במרכז. מדיה וקבצים בנושא נועה בלחסן בוויקישיתוף נועה בלחסן, ברשת החברתית פייסבוק נועה בלחסן, סרטונים בערוץ היוטיוב נועה בלחסן, באתר ספוטיפיי נועה בלחסן, באתר בנדקמפ מערכת וואלה! חדשות‏, בדרכי נועה- נועה בלחסן בדרך לאלבום בכורה, באתר וואלה, 17 בספטמבר 2015 עמי ברנד, השנה היפה של נועה, באתר כלכליסט, 3 באפריל 2016 וואלה! תרבות‏, שיר בחזרה עם נועה בלחסן ורונית שחר, באתר וואלה, 8 במרץ 2016 יואב קוטנר, מדרום תיפתח הטובה, באתר ישראל היום, 15 במרץ 2016 ניצן פינקו, אלבום חדש לנועה בלחסן: הקרע נתפר בעדינות, באתר כלכליסט, 26 באוגוסט 2019 יובל אראל‏, ערב לזכרו של גבריאל בלחסן במועדון בארבי, בבלוג של יובל אראל, מגזין מוזיקה ותרבות, 2 בינואר 2014
בייביפייס

קנת' בריאן אדמונדס (באנגלית: Kenneth Brian Edmonds; נולד ב-10 באפריל 1959) הידוע יותר בשם הבמה שלו בייביפייס (באנגלית: Babyface), הוא זמר, פזמונאי ומפיק מוזיקלי אמריקאי. הוא כתב והפיק למעלה מ-26 להיטי R&B שדורגו במקום הראשון במצעדי ה-R&B לאורך הקריירה שלו וזכה ב-12 פרסי גראמי. הוא דורג במקום ה-20 ברשימת "50 המפיקים הגדולים ביותר" של NME. אדמונדס נולד ב-10 באפריל 1959 באינדיאנפוליס, אינדיאנה, למרווין וברברה אדמונדס. ברברה עבדה במפעל תרופות. אדמונדס, שהוא החמישי מבין שישה אחים, למד בתיכון נורת' סנטרל באינדיאנפוליס; הוא כתב שירים כדי לבטא את רגשותיו. כשהיה בכיתה ח', אביו של אדמונדס נפטר מסרטן הריאה, והשאיר את אמו לגדל את בניה לבדה. במהלך הקריירה שלו, עבד עם עשרות מוזיקאים, להקות ופזמונאים כדוגמת: פטי לבל, צ'אקה קאן, אריתה פרנקלין, מדונה, ג'נט ג'קסון, ביונסה, דיאנה רוס, שינה איסטון, מייקל ג'קסון, פאולה עבדול, אריק קלפטון, ויטני יוסטון, ברנדי, מרי ג'יי בלייג', פול אאוט בוי, סלין דיון, סמנתה ג'ייד, בקסטריט בויז, קתרין מקפי, מריה קארי, ונסה ויליאמס, ברונו מארס, קלי קלרקסון, אן ווג, זנדאיה, קני ג'י, קריסטינה דבארג', ליל ויין, קווין אבסטרקט, פינק, TLC, אריאנה גרנדה, ג'סיקה מאובוי, אן סינק, ג'ורדין ספארקס ופיל קולינס. בשנת 1994 הוציאה מדונה את אלבום האולפן השישי שלה, Bedtime Stories, מתוכו הפיק את "Forbidden Love" ו-"Take a Bow". השני מביניהם זכה להצלחה בין-לאומית בין היתר בארצות הברית שם הגיע למקום הראשון (שם שהה במשך 7 שבועות) ונהיה לשיר ה-11 שלה לעשות זאת. בנוסף לכך, הגיע גם למקום הראשון בקנדה, והגיע לעשרת הראשונים בין היתר באיטליה, שווייץ וניו זילנד. בייביפייס עבד עם מדונה גם במהלך הקלטות אלבום האוסף שלה, Celebration. מדיה וקבצים בנושא בייביפייס בוויקישיתוף אתר האינטרנט הרשמי של בייביפייס (באנגלית) בייביפייס, ברשת החברתית פייסבוק בייביפייס, ברשת החברתית אקס (טוויטר) בייביפייס, ברשת החברתית אינסטגרם בייביפייס, ברשת החברתית טיקטוק בייביפייס, סרטונים בערוץ היוטיוב בייביפייס, במסד הנתונים הקולנועיים IMDb (באנגלית) בייביפייס, באתר AllMovie (באנגלית) בייביפייס, במסד הנתונים הקולנועיים KinoPoisk (ברוסית) בייביפייס, באתר אפל מיוזיק (באנגלית) בייביפייס, באתר ספוטיפיי בייביפייס, באתר Last.fm (באנגלית) בייביפייס, באתר AllMusic (באנגלית) בייביפייס, באתר MusicBrainz (באנגלית) בייביפייס, באתר דיזר בייביפייס, באתר Discogs (באנגלית) בייביפייס, באתר Songkick (באנגלית) בייביפייס, באתר בילבורד (באנגלית) "Babyface - Biography" Breaking Entertainment News, BET (באנגלית) Babyface Grammy, www.grammy.com Tim Chester, 50 Of The Greatest Producers Ever, NME, ‏2012-03-14 (באנגלית בריטית) Babyface Songs, Albums, Reviews, Bio & More, AllMusic (באנגלית) Sing to Me: My Story of Making Music, Finding Magic, and Searching for Who's Next - L.A. Reid In page 54, he said, "Kenny was twenty-four years old (in 1983) - three years younger than me" 9 780062 274755 AskMen - Become a Better Man, AskMen (באנגלית) TAKE A BOW, www.hitparadeitalia.it Celebration (double disc version), 2009-09-18, נבדק ב-2023-01-16 2024 GRAMMY Nominations: See The Full Winners & Nominees List | GRAMMY.com, grammy.com
ארתור פנר

ארתור פנר (באנגלית: Arthur Fenner, נולד ב-10 בדצמבר 1745 ונפטר ב-15 באוקטובר 1805) היה פוליטיקאי אמריקאי שכיהן כמושל הרביעי של רוד איילנד מ-1790 ועד מותו ב-1805. כהונתו בת 15 השנים (5,641 ימים) היא השביעית באורכה בהיסטוריה של ארצות הברית שלאחר החוקה. פנר היה מנהיג בולט של מפלגת המדינה האנטי-פדרליסטית. בסביבות 1764 פנר היה ממקימי אוניברסיטת בראון. פנר נולד ב-1745 למשפחה בולטת בפרובידנס, רוד איילנד, האחד עשר מתוך שנים עשר ילדים. הוריו היו ארתור פנר הבן (1699 - 1788) ומרי אולני (1704 - 1756). במהלך המהפכה האמריקאית שירת פנר כסגן בגדוד היצ'קוק במהלך המצור על בוסטון שבשנת 1775. לפני שנבחר למושל, עבד פנר כפקיד בית המשפט לתביעות נפוצות. הוא כיהן כמושל רוד איילנד מ-1790 עד מותו ב-1805. במהלך כהונתו רוד איילנד הייתה למדינה האחרונה מבין שלוש עשרה המושבות שאשררה את חוקת ארצות הברית ב-29 במאי 1790. מבין האירועים הבולטים שהתרחשו בעת כהונתו ניתן למנות את: ביקור ג'ורג' וושינגטון ברוד איילנד (אוגוסט 1790) הקמת בנק ההשגחה (1791) הקמתו מחדש של גשר וויבוסט (1792) תחילת פעילותה של תעלת בלקסטון (פברואר 1796) ביקור הנשיא ג'ון אדמס בפרובידנס (1797) המושל פנר התחתן עם איימי קומסטוק (1749 - 1828). הזוג היו חברים בכנסייה הבפטיסטית הראשונה באמריקה בפרובידנס. לזוג נולדו להם חמישה ילדים. בנו, ג'יימס פנר, ויתר על תפקידו כסנאטור על מנת להיבחר למושל כשנתיים לאחר מות אביו. ג'יימס פנר כיהן כשלוש כהונות כמושל - בשנים 1807–1811, 1824-1831, ומ-1843 עד 1845. מדיה וקבצים בנושא ארתור פנר בוויקישיתוף ארתור פנר, באתר "Find a Grave" (באנגלית) Ostermeier, Eric (10 באפריל 2013). "The Top 50 Longest-Serving Governors of All Time". Smart Politics. {{cite web}}: (עזרה) [1] (אורכב 16.07.2011 בארכיון Wayback Machine) "Governor Arthur Fenner". The Fenner Family Tree. נבדק ב-6 באוקטובר 2018. {{cite web}}: (עזרה) "Arthur Fenner". The Fenner Family Tree. נבדק ב-6 באוקטובר 2018. {{cite web}}: (עזרה)
Mi Chico Latino

Mi Chico Latino (בעברית: הנער הלטיני שלי) הוא סינגל שהוקלט על ידי הזמרת האמריקאית ג'רי האליוול, מתוך אלבום הבכורה שלה, Schizophonic‏ (1999). הוא יצא לאור ב-16 באוגוסט 1999, על ידי חברת התקליטים EMI רקורדס, כסינגל השני מתוך האלבום. הוא נכתב על ידי האליוול, אנדי ווטקינס ופול וילסון. השיר הגיע למקום הראשון במצעד הסינגלים הבריטי והיה להיט בין-לאומי. השיר נכתב על ידי ג'רי האליוול, אנדי ווטקינס ופול וילסון והופק על ידי אבסולוט. הזמרת רצתה לעשות שיר עם השפעות ספרדיות, כדי לתת כבוד לאמה הספרדייה. במהלך מפגש הקלטות מסוים באולפן הם הלחינו מנגינה, אך לא הצליחו לחבר מילים שיתאימו לה. לאחר מכן, האליוול ביקשה מאמה שתעזור להם במלאכה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות. הווידאו קליפ הרשמי של השיר פורסם ב-30 ביולי 2011 והועלה לערוץ היוטיוב הרשמי של ג'רי האליוול. הוא בוים על ידי דאג ניקול וצולם בסרדיניה בין ה-5 ל-8 ביולי 1999. האליוול רצתה שהקליפ לשיר יהיה שונה מזה של הסינגל הקודם שלה "Look at Me"; הקליפ שלו צולם בפראג בקור המקפיא, והיא רצתה שהפעם זה יהיה שונה. נכון לפברואר 2023 עומד מונה הצפיות של הקליפ על למעלה מ-12 מיליון צפיות. מידע על היצירה "Mi Chico Latino" באתר מיוזיק בריינז מידע על הסינגל "Mi Chico Latino" באתר מיוזיק בריינז מידע על היצירה "Mi Chico Latino" באתר Discogs סרטון השיר "Mi Chico Latino" באתר יוטיוב Geri Halliwell - Mi Chico Latino (בספרדית), נבדק ב-2023-01-16 Geri Halliwell – Mi Chico Latino, נבדק ב-2023-01-16 Official Singles Chart Top 100 | Official Charts Company, www.officialcharts.com (באנגלית) Halliwell, Geri (2003). Just For the Record. Ebury Press. ISBN 0091888042. Mi Chico Latino, 1999-01-01, נבדק ב-2023-02-06 Geri Halliwell - Mi Chico Latino, נבדק ב-2023-02-06 ""Mi Chico Latino" by Geri Halliwell" Award, BPI (באנגלית) Number 1 today in 1999: Geri Halliwell – Mi Chico Latino, www.officialcharts.com (באנגלית)
אנגלוספירה

האנגלוספירה (באנגלית: Anglosphere) היא קבוצה של מדינות דוברות אנגלית החולקות קשרים תרבותיים או היסטוריים עם אנגליה, ואשר כיום קיים בפועל שיתוף פעולה מדיני, דיפלומטי וצבאי הדוק ביניהן. אין הסכמה חד-משמעית באשר לאילו מדינות נכללות באנגלוספירה, אבל לרוב לא נהוג לכלול את כל המדינות שבהן האנגלית היא שפה רשמית, אם כי בדרך כלל ההגדרה חלה על מדינות אשר היו בעבר חלק מהאימפריה הבריטית. ההגדרה הנפוצה ביותר כוללת את המדינות הבאות: אוסטרליה, קנדה, ניו זילנד, בריטניה וארצות הברית. הגדרה זו כוללת את המדינות המפותחות המכונות לעיתים גם מדינות הליבה של האנגלוספירה (באנגלית: The core anglosphere). לעיתים נוהגים לכלול תחת ההגדרה הזו את אירלנד, ולעיתים רחוקות יותר נוהגים לכלול תחת ההגדרה הזו את מלטה ואת המדינות דוברות האנגלית של אזור הקריביים. מחקר דעת קהל מצא שאזרחי חמש מדינות הליבה של האנגלוספירה נוהגים לדרג באופן עקבי את יתר מדינות הליבה של האנגלוספירה כבעלות הברית החשובות ביותר של מדינתם בעולם כולו. באופן מסורתי, היחסים בין מדינות האנגלוספירה היו חמים, כאשר שותפויות דו-צדדיות כמו אלו שבין אוסטרליה וניו זילנד, ארצות הברית וקנדה וארצות הברית ובריטניה ("היחסים המיוחדים") הן מהשותפויות המוצלחות ביותר בעולם. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ג'יימס פנר

ג'יימס פנר (באנגלית: James Fenner;‏ 22 בינואר 1771 – 17 באפריל 1846) היה פוליטיקאי אמריקאי שכיהן כסנאטור וכמושל ה-7, ה-11 וה-17 של רוד איילנד (בשלוש כהונות שונות). הוא היה בנו של ארתור פנר, המושל הרביעי של רוד איילנד. ג'יימס פנר כיהן כ-4,749 ימים (כ-11 שנים) בתפקיד והוא המושל ה-21 באורך כהונתו בתולדות ארצות הברית. פנר נולד בפרובידנס שבמושבת רוד איילנד. הוא סיים את לימודיו באוניברסיטת בראון ב-1789, והתחתן עם שרה וויפל ג'נקס ב-17 בנובמבר 1792. לזג נולדו ארבעה ילדים. הוא כיהן כסנאטור בשנים 1805–1807, ועזב את תפקידו על מנת להתמודד לתפקיד המושלות. זאת כשנתיים לאחר שאביו מת בתפקיד זה. פנר כיהן כמושל בשנים 1807 עד 1811, מ-1824 עד 1831, ומ-1843 עד 1845. פנר נבחר לשתי הקדנציות הראשונות שלו כדמוקרטי-רפובליקאי וכחבר במפלגת החוק והסדר של רוד איילנד בכהונתו השלישית. בכהונתו האחרונה, פנר היה המושל הראשון שכיהן תחת חוקת רוד איילנד שאומצה ב-1842. פנר מת באחוזתו "What Cheer" ב-1846, ונקבר בשטח הקבורה הצפוני בפרובידנס. מדיה וקבצים בנושא ג'יימס פנר בוויקישיתוף ג'יימס פנר, באתר "Find a Grave" (באנגלית) ג'יימס פנר, באתר המדריך הביוגרפי של הקונגרס של ארצות הברית (באנגלית)
מפרץ סן מיגל

מפרץ סן מיגל (בספרדית: Golfo de San Miguel) הוא מפרץ באוקיינוס השקט, בחופה הדרומי של פנמה. הנהרות העיקריים הנשפכים אל המפרץ הם נהר טווירה (אנ') ונהר צ'אקונאק (אנ'). מפרץ סן מיגל, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של פנמה. אתם מוזמנים לתרום לוויקיפדיה ולהרחיב אותו.
יוסף אסכנדרני

רבי יוסף בן אברהם אסכנדרני (או סכנדרני) המוכר בכינוי ר"י אסכנדרני, היה פוסק הלכה וראש ישיבה בעיר צפת בסוף המאה ה-15 ותחילת המאה ה-16. נודע בעיקר בפירושו לטור ופסקיו שהובאו בבית יוסף. מעט ידוע על קורות חייו של רבי יוסף. ידוע שהיה חברו של רבי עובדיה מברטנורא, והיה מפלפל עמו בהלכה. נראה שרבי יוסף נולד במצרים לאביו רבי אברהם למשפחת אסכנדרני. משפחת אסכנדרני הייתה משפחה חשובה ומיוחסת של חכמים וסופרים, שמוצאה בספרד. בשלב מסוים עלה לארץ ישראל והתיישב בעיר צפת, שם מוצאים אותו בזמן גירוש ספרד כאשר מקצת הגולים הגיעו לארץ. הרדב"ז בתשובותיו מעיד כי בהיותו נער בן 13 הכיר את ר"י אסכנדרני בצפת, והיה ידוע כחסיד גדול ובקי בתלמוד ובמדרשים. חיבר פירוש לספר ארבעה טורים של רבי יעקב בן אשר, אך נראה שפירוש זה הקיף רק את הטור הראשון הנקרא אורח חיים. חיבור זה לא נדפס מעולם, אך נראה שהיה מפורסם בין הפוסקים בדור שאחריו שהביאו ממנו בספריהם. כמו כן הבית יוסף מביא מדבריו מספר פעמים, ובעיקר בהלכות תפילין. נודע בפסקו שפסל צורת אות כ"ף פשוטה (סופית) שעשאה מרובעת כדרך הסופרים הספרדים באותה תקופה. והחזיקו בדבריו גדולי הפוסקים שבאו אחריו. סבו של רבי יוסף היה רבי יוסף אסכנדרני הזקן, שהיה רופא. אביו, רבי אברהם אסכנדרני הזקן. קרובו של רבי יוסף הוא רבי אברהם סכנדרני שהיה תלמיד מהריק"ש, ורב במצרים. אברהם הלל, בקובץ לשכת הקודש (ירושלים תש"ע), גיליון ב' עמ' רל. שו"ת מהר"י בירב סימן נה. טוב מצרים לר' רפאל אהרן בן שמעון, מערכת א אות יב. ח"ב סימן תקצו. ראו בית יוסף, יורה דעה, סימן רע"ה, וכן נראה מעוד מקומות בהם הובא ר"י אסכנדרני רק בחלק אורח חיים. ראו בית יוסף, אורח חיים, סימן ל"ו בהוספותיו לקונטרס הא"ב. ראו שו"ת מהר"ם גלאנטי, סימן קכ"ד, שולחן ערוך הרב, סימן ל"ו אות ך, ועוד. ראו שם הגדולים מערכת גדולים מערכת א אות פז. אך ראו בספר טוב מצרים הנ"ל.
בית הכנסת זרגריאן

בית הכנסת זרגריאן נמצא בשכונת אמיר-אבאד בטהראן. בית הכנסת זרגריאן נבנה בין השנים 1972–1973 בשכונת אמיר אבאד בטהרן ביוזמתו של הנדבן ואיש הציבור היהודי עבדוללה אליהו זרגריאן. עבדוללה אליהו זרגריאן נולד בשנת 1911 במשפחה דתית בעיר המדאן ולמד בבית הספר "אליאנס" בעיר. היה חבר בוועדת הבחירות של הוועד היהודי של טהרן ובוועדה לפתרון סכסוכים של הארגון. לאחר שעבר לגור בשכונת אמיר אבאד נוכח לדעת שלא היו בה בית כנסת ובית ספר מתאימים לאוכלוסייה היהודית. תחילה שכר מקום והקים בו בית כנסת כפתרון זמני. לאחר מכן, בעזרת נדבנים מבני הקהילה היהודית רכש שטח של 1,000 מ"ר לבניית בית כנסת. תרם בעצמו לפרויקט 100,000 טומאן. ארגון כל ישראל חברים הביע את נכונותו לממן את הפרויקט אם מרכז התרבות שיוקם יעבור לניהולו. מרכז התרבות בן ארבע קומות שכלל בית כנסת ובו 500 מקומות, בית ספר יסודי ובית ספר תיכון, וקפיטריה, נחנך בשנת 1973. ניהול בית הספר עבר לארגון כל ישראל חברים. לאות הוכרה על פועלו של עבדוללה אליהו זרגריאן למען הקהילה, הוחלט לקרוא את בית הכנסת על שמו. 7dorim_Admin, Abdollah Zargarian, Iranian Jewish Culure, ‏2021-08-16 (באנגלית בריטית)
פארימרז'אן נגי

פארימרז'אן נגי (באנגלית: Parimarjan Negi; נולד ב-9 בפברואר 1993 בהודו) הוא שחמטאי הודי בדרגת רב אמן. את התואר קיבל ביוני 2006, כשהיה בן 13 שנים, 4 חודשים ו-22 ימים, הגיל החמישי הצעיר ביותר בכל הזמנים (הקדים בחמישה ימים את מגנוס קרלסן). נגי זכה פעמיים בגביע פוליטיקן בקופנהגן: בשנים 2009 (בהקדימו בהתרת שוויון נקודות את בוריס אברוך) וב-2013. החל מפברואר 2019 הוא אינו פעיל. בין השנים 2012 ל-2014 השתתף פארימרז'אן נגי ב-2 אולימפיאדות שחמט: מדיה וקבצים בנושא פארימרז'אן נגי בוויקישיתוף פארימרז'אן נגי, באתר צ'סגיימס (באנגלית) פארימרז'אן נגי, באתר פיד"ה (באנגלית) אתר גביע פוליטיקן בו זכה פעמיים(הקישור אינו פעיל) ריאיון עם פארימרז'אן נגי Negi, Parimarjan - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
פרס איגוד מבקרי הקולנוע האמריקאי לסרט האנימציה הטוב ביותר

פרס איגוד מבקרי הקולנוע האמריקאי לסרט האנימציה הטוב ביותר הוא פרס המוענק לאנשים העובדים בתעשיית הקולנוע על איגוד מבקרי הקולנוע האמריקאי. הפרס הוענק מדי שנה מאז 1998. צעצוע של סיפור הוא הזיכיון היחיד שזכה מספר פעמים, כשזכה שלוש פעמים: צעצוע של סיפור 2 (1999), צעצוע של סיפור 3 (2010) וצעצוע של סיפור 4 (2019). מאז 2001, כמעט כל הסרטים זכו בפרס האוסקר לסרט האנימציה הטוב ביותר, למעט מכוניות, ראלף ההורס, סרט לגו ומשפחת מיטשל ומלחמתה במכונות. פרס אוסקר לסרט המונפש הטוב ביותר פרס אנני לסרט הטוב ביותר פרס באפט"א לסרט האנימציה הטוב ביותר פרס גלובוס הזהב לסרט הטוב ביותר - הנפשה 2016 Critics' Choice Awards: Winners List|Hollywood Reporter Zootopia - Awards - IMDb Critics' Choice Awards 2018 Winners: Shape of Water, Big Little Lies – Variety Spider-Man: Into the Spider-Verse - Awards - IMDb Critics’ Choice Awards: The Complete Winners List – Variety Kimberly Nordyke,Hilary Lewis, Kimberly Nordyke, Hilary Lewis, ‘The Boys,’ ‘Palm Springs,’ ‘Soul’ Lead Winners at Inaugural Critics Choice Super Awards, The Hollywood Reporter, ‏2021-01-11 (באנגלית אמריקאית) Critics Choice Awards 2022: See the full list of winners
רמיפריל

רמיפריל (באנגלית: Ramipril; שם מסחרי: טריטייס - Tritace) היא תרופה השייכת למשפחת התרופות מעכבי ACE, והיא מיועדת לטפל בלחץ דם גבוה ואי ספיקת לב. בישראל קיימת תרופה המשלבת רמיפריל עם תרופה נוספת בשם הידרוכלורותיאזיד. שילוב זה מגביר את יעילות התרופות לטיפול בהורדת לחץ הדם ועודפי נוזלים בגוף. רמיפריל אושרה לראשונה כתרופה בשנת 1989. בתגובה לירידה בלחץ הדם או ירידה בריכוז נתרן בכליות או ירידה בנפח הדם מתקיים שחרור חלבון הרנין מתאי הכליה ומוביל לייצור החלבון אנגיוטנסין אשר מעביר אות לבלוטת יותרת הכליה לייצר ההורמון אלדוסטרון. כחלק מהקסקדה המפורטת האנזים ACE מסיר שני שיירים מאנגיוטנסין I והופך אותו לאנגיוטנסין II: כיווץ כלי דם והיפרטרופיה של שריר חלק בכלי הדם - גורמים לעליה בלחץ הדם בעורקים הגדולים והבינוניים. שפעול של פרוטו-אונקוגנים כדוגמת c-fos, c-jun, c-myc וכן גורמי גדילה כגון TFG-B. אנגיוטנסין II מוביל להפרשת אלדוסטרון על ידי בלוטת יותרת הכליה הגורם לעליה בלחץ הדם. גירוי בלוטת יותרת המוח האחורית להפרשת ווזופרסין המוביל לאגירת מים על ידי הכליה. תרופות הפועלות על האנזים ACE מעכבות את המעבר מאנגיוטנסין I ל- אנגיוטנסין II. כלומר, תרופות אלו מורידות את התנגודת של העורקיקים ומעלות את הקיבולת שיש לוורידים, מעלות את תפוקת הלב ומובילות לעליה בהפרשת נתרן בשתן. לחץ דם גבוה אי ספיקת לב אי ספיקת כליות כרונית הפחתת סיכון לאוטם שריר הלב או לאירוע מוחי טיפול לאחר התקף לב או על רקע של אי ספיקת לב מומלץ לתת רמיפריל PO פעם-פעמיים ביום, במינון של 2.5 מ"ג עד 20 מ"ג מנה יומית. בתחילת הטיפול- מתן של 2.5 מ"ג פעם ביום. טיפול ביתר לחץ דם: פעם ביום במינון של 2.5-5 מ"ג, ועד מנה מרבית של 20 מ"ג. טיפול באי ספיקת לב / לאחר אוטם בשריר הלב: 1.25-2.5 מ"ג פעמיים ביום (שתי המנות עם מינון שווה), ועד 5 מ"ג ביום. למניעת שבץ או אוטם בשריר הלב (בחולים עם סיכון גבוה): 2.5-5 מ"ג פעם ביום, ועד למנה מרבית של 10 מ"ג ביום מחולקת לשתי מנות שוות. מטופלים הנמצאים בטיפול דיאורטי, צריכים להפסיק את הטיפול לפני מתן רמיפריל ואם לא מתאפשר, יש להתחיל רמיפריל במינון נמוך של 1.25 מ"ג פעם אחת ביום. כמו כן, בשבועיים הראשונים לטיפול יש לנטר את תפקודי הכליות, ולבצע בדיקות של רמות הנתרן והאשלגן בדם. שיעול- עד 15% מהמטופלים סובלים מהתופעה. זוהי תופעה הפיכה ועתידה לחלוף לאחר מס' חודשים אך לעיתים תוביל להפסקת הטיפול. הסבר לתופעה נוטים לייחס לעלייה ברמות הברדיקינינים בעקבות עיכוב האנזים. ירידה בלחץ הדם פריחה ובצקות צהבת הפרעות בחוש הטעם ירידה במספר התאים הלבנים בדם החמרה בתפקודי הכליה עלייה בערכי האשלגן בדם נשים בהריון הנמצאות בטרימסטר השלישי, מומלץ להימנע גם בחודשים הראשונים של ההריון. אם ישנה רגישות לתרופה או לתרופה אחרת ממשפחת ה- ACE inhibitors. חולים עם בעיה באספקת הדם הכלייתית. חולים המטופלים בדיאליזה. חולים עם לחץ דם נמוך או לא יציב. חולים הנוטלים תרופות המכילות אליסקירן. חולים הנוטלים או נטלו בעבר את התרופות סקוביטריל או וואלסרטן. מדיה וקבצים בנושא רמיפריל בוויקישיתוף https://www.infomed.co.il/drugs/ramipril-ramitens-tritace/ https://www.clalit.co.il/he/medical/pharmacy/Pages/medicines.aspx?idd=5351 https://www.drugs.com/monograph/ramipril.html Camoni